《读梅宛陵诗集书后 其一》
清代·汤储璠

二百年来无此作，宰相亦知公能诗。何不荐公立廊庙，粗官垂老犹苦饥。

平生知己一永叔，谓公诗为《雅》《颂》遗。何不荐公使秉笔，为公作叙徒歔欷。

或疑造物有成例，以韩匹欧郊况梅。郊也苦寒已如此，公欲无穷安得辞。

当日公卿不知惜，即今宛水犹相思。景梅一亭万夫望，恨不起公歌《竹枝》。

作者简介：汤储璠，字茗孙，临川人。嘉庆辛未进士，官内阁中书。有《布帆无恙草》、《忍冬小草》、《长秋馆咏史诗钞》。